Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 426/14/8803	Košice II, 13.10.2014
EEČ : 2-64-459-2014

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: laborantka-zdravotná sestra
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Občianske združenie XXXXX XXXXX XXXXX XXXXX, č.ú. XXXXX  
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: laborantka-zdravotná sestra
realizované policajtom Odb.kriminálnej polície OR PZ  XXXXX pod spisovou značkou XXXXX
	trestne stíhanej za prečin neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona, pretože 

dňa 30.06.2014 v presne nezistenom čase počas návštevy v obci XXXXX, okr. XXXXX využila nepozornosť domácej osoby XXXXX, nar. XXXXX a 
odcudzila jej platobnú kartu XXXXX č. XXXXX XXXXX XXXXX XXXXX typu Maestro a následne pomocou správneho PIN čísla, ktoré sa v minulosti dozvedela od poškodenej,  s odcudzenou kartou v dobe od 20,03 hod. dňa 30.06.2014 do 16,31 hod. dňa 01.07.2014 v XXXXX v OC Carrefour, OC Aupark a na ul. XXXXX v deviatich  prípadoch vykonal rôzne nákupy v celkovej hodnote 535,29,- €, následne v dobe od 08,40 hod do 09,12 hod. dňa 02.07.2014 uskutočnila päť výberov finančnej hotovosti z bankomatov XXXXX XXXXX č. XXXXX a XXXXX v XXXXX v celkovej výške 450,- €, ako aj štyri neúspešné pokusy o výber finančnej hotovosti v celkovej výške 370,- €, ktoré boli zamietnuté z dôvodu prekročenia denného limitu a následne v čase o 10.00 hod. dňa 02.07.2012 neúspešný pokus o nákup v LIDL na ul. XXXXX v XXXXX v hodnote 138,27,- €, pri ktorom predmetná karta už akceptovaná nebola na základe blokácie karty z dôvodu odcudzenia, čím tak uvedeným konaním si neoprávnene obstarala  a použila elektronické peniaze a spôsobila pre poškodenú XXXXX  škodu vo výške 985,29,- €.    

Odôvodnenie: 
	Uznesením vyšetrovateľa Okresného riaditeľstva PZ  podľa § 199 ods. 1 Tr. por.  sp. zn. XXXXX zo dňa 02.07.2014 bolo začaté trestné stíhanie vo veci prečinu  neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods. 1 Tr.  zák. .

	Následne dňa 29.07.2014 uznesením podľa § 206 ods. 1 Tr. por. rovnakej spisovej značky vyšetrovateľ vzniesol pre citovaný prečin obvinenie XXXXX na vyššie opísanom skutkovom základe.  

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a  poškodená uzavreli dňa 23.09.2014 dohodu o zmieri, z ktorej je zrejmé, že obvinená sa za svoje protiprávne konanie poškodenej ospravedlnila a slobodne, vážne, zrozumiteľne a určito vyhlásila, že spáchala skutok, za ktorý je stíhaná.

	Dňa 24.09.2014 obvinená zložila na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 50,- €, z ktorej 50 % Občianskemu združeniu XXXXX XXXXX XXXXX so sídlom v XXXXX č. ú. XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinená a  poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu zákon sťažnosť nepripúšťa. ( § 215 ods. 6 Trestného poriadku).

Mgr. Lucia Bačová
prokurátorka